Ён самы малады міністр у Гане і ва ўсёй Брытанскай Садружнасці. Яму трыццаць два, і свой пост ён займае тры гады. Яго кабінет знаходзіцца на трэцім паверсе міністэрскага будынка. Іерархіі пасадаў тут адпавядае іерархія паверхаў. Чым вышэйшая асоба, тым вышэйшы паверх яна займае. Бо наверсе падвявае, а ўнізе паветра каменнае, нерухомае. Такім чынам, на першым паверсе душацца дробныя ўрадоўцы, над імі дырэктары дэпартаментаў ужо маюць слабенькую цягу, а на самым версе міністраў асвяжае той самы мроены ветрык.